**Prevádzkový poriadok pre prácu s expozíciou azbestu**

vypracovaný v súlade s § 41 ods. 14 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a nariadením vlády SR č. 253/2006 Z. z. o ochrane zamestnancov pred rizikami súvisiacimi s expozíciou azbestu pri práci

1. **Identifikačné údaje prevádzkovateľa**

* právnická osoba - obchodné meno a sídlo, alebo
* fyzická osoba-podnikateľ - obchodné meno a miesto podnikania,
* IČO,
* zodpovedná osoba prevádzkovateľa
* miesto odstraňovania materiálov s obsahom azbestu - názov stavby, adresa,

1. **Posudok o riziku** (posúdenie rizika podľa § 2 nariadenia vlády č. 253/2006 Z. z. vrátane kategorizácie prác)

* uviesť ako samostatnú prílohu č. 1.

1. **Bezpečné pracovné postupy a technické vybavenie pre jednotlivé pracovné činnosti vrátane postupov údržby, bezpečnej manipulácie, skladovania, dopravy a zneškodňovania odpadov s obsahom azbestu**

* stručný popis /charakteristika činnosti pracoviska,
* pracovné a technologické postupy (vrátane technického vybavenia),
* technické opatrenia (oddelenie pracovného priestoru alebo trojkomorový vstup, prípravky na zapuzdrenie materiálov s obsahom azbestu zo stavieb, prípravky na fixáciu zostatkových vlákien),
* zabezpečenie merania azbestu vrátane odberu vzoriek,
* spôsob skladovania, dopravy a zneškodňovania odpadov s obsahom azbestu.

**4) Preventívne a ochranné opatrenia na zníženie expozície zamestnancov a obyvateľov**

* technické, technologické, organizačné a iné opatrenia (napr. zamedzenie prístupu nepovolaným osobám, bezpečnostné označenie pracovných priestorov, dodržiavanie pracovných postupov, zabezpečenie účinných osobných ochranných pracovných prostriedkov, šatne zamestnancov, oddelené skladovacie miesta na ochranný odev a na civilný odev, zabezpečenie pravidelného čistenia a údržby všetkých priestorov a zariadení na odstraňovanie azbestových materiálov, primerané a vhodné zariadenia na osobnú hygienu zamestnancov, dekontaminácia osobných ochranných pracovných prostriedkov, informovanie zamestnancov, spôsob ochrany dotknutých obyvateľov alebo fyzických osôb a pod.)

- vykonané, plánované opatrenia (vymenovať konkrétne)

* meno osoby zodpovednej za prevádzkovanie odstraňovania azbestu alebo materiálov obsahujúcich azbest,
* zabezpečenie odbornej prípravy zamestnancov na prácu pri odstraňovaní azbestu alebo materiálov obsahujúcich azbest zo stavieb, a osoby zodpovednej za prevádzkovanie odstraňovania azbestu alebo materiálov obsahujúcich azbest zo stavieb,
* zákaz fajčenia, jedenia a pitia na pracovisku,
* zabezpečenie zdravotného dohľadu vrátane lekárskych preventívnych prehliadok vo vzťahu k práci pre zamestnancov (vstupné, periodické, výstupné a následné, ak vykonávajú rizikové práce alebo podľa osobitných predpisov, napr. § 30e zákona č. 355/2007 Z. z., kto ich vykonáva, frekvencia),
* vybavenie pracoviska prostriedkami na poskytnutie prvej pomoci.

1. **Spôsob informovania zamestnancov o rizikách spojených s vykonávaním práce, o rizikách vyplývajúcich z týchto faktorov pre zamestnancov vrátane preventívnych ochranných opatrení**

Zamestnávateľ informuje o

* o možných rizikách, vyplývajúcich z expozície azbestu alebo z materiálov obsahujúcich azbest,
* o výsledkoch posúdenia rizík,
* o technických smerných hodnotách a požiadavkách na meranie azbestu,
* o pracovných postupoch s expozíciou azbestu a opatreniach na zníženie expozície azbestu,
* o postupoch v prípade havárie,
* o vykonaných alebo navrhovaných opatreniach na odstránenie alebo zníženie rizika z expozície azbestu pri práci,
* o požiadavkách na osobnú hygienu vrátane zákazu fajčenia, jedenia a pitia na pracovisku,
* o používaní ochranného odevu a osobných ochranných pracovných prostriedkov,
* o lekárskych preventívnych prehliadkach vo vzťahu k práci (význam, podmienky, za ktorých majú zamestnanci nárok na lekárske preventívne prehliadky vo vzťahu k práci, periodicita, spôsob zabezpečenia),
* o všetkých zmenách podmienok na pracovisku, pracovných postupoch, materiáloch, pracovných prostriedkoch a pod.

Forma školenia (individuálne, kolektívne)

Frekvencia školenia

1. **Plán práce** (§ 5, 8, 11 a 12 nariadenie vlády SR č. 253/2006 Z. z.)

* uviesť ako samostatnú prílohu č. 2.

**Prílohy:**

1. Posudok o riziku
2. Plán práce

Dátum: pečiatka a podpis prevádzkovateľa

Prevádzkový poriadok vypracoval: